— «Դիփ փըրփըլում» ներկայումս շատ դժվարին կացություն է: Ես դադարել եմ նրանց հետ երգել: Խմբում բոլորը խենթացել են: Ես այլևս նրանց կազմում չեմ: Այնտեղ միշտ էլ շատ դժվար է եղել: Անընդհատ վեճեր են գնում, չգիտեմ էլ, թե ինչու: Ես մինչև հիմա էլ մեծ սեր ունեմ իմ սրտում ու մեծ հարգանք դեպի այդ խմբի անդամները: Շատ հպարտ եմ, որ ժամանակին եղել եմ «Դիփ փըրփըլում»: Ես հեռացել եմ խմբից, բայց գործադուլ չեմ հայտարարել: Այժմ իմ ապագան իմ երաժշտության հետ է, իմ այս խմբի հետ, որի անդամներն ուղղակի հրաշալի տղաներ են. հարվածային գործիքներ՝ Թեդ Մաք Քենն, կիթառ՝ Սթիվ Մորիս, բաս-կիթառ՝ Քրիս Գլին, ստեղնային գործիք՝ Թոմի Իըր, ռիթմ-կիթառ՝ Միք 0՛Դոնըգ և երկրորդ վոկալ՝ Դեյվ Լլոյդ: Իմ ապագան այս խմբի և ընտանիքիս հետ է: Հիմա ես սիրում եմ երաժշտությունը, բեմն ու շրջագայություններն ավելի, քան երբևէ: Ես միշտ սիրել եմ դրանք, բայց այժմ դրանց նշանակությունն ավելի եմ կարևորում: Եվ կարծում եմ, նոր եմ հայտնաբերել, որ երբ մոռանամ ես դրամի մասին, այնժամ լիակատար խաղաղության ես գտնում: